《次韵和潭州尹节推陪同年运使大卿知府安抚少卿知郡大夫饮会》
宋代·华镇

一声浑化未来宫，当日联飞真乘龙。策足津途趋要切，掞庭华藻称纤秾。

青云荣贯谁同得，白首朋樽此幸逢。乐事晚生曾未识，强赓佳句想形容。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。